Vertu með í MIFF á Íslandi Þegar horft er yfir stjórnmálalandslagið blasir við sundraður veruleiki . Raunverulegir miðjuflokkar eru að hverfa og fólk velur sér í auknum mæli aðra hvora af tveimur steingerðum fylkingum . Þessar fylkingar eru gjarnan kenndar við hægri og vinstri og að tilheyra þeim felur það í sér að samþykkja langan lista ólíkra stefnumála . Væri ekki skynsamlegra að taka afstöðu til einstakra málefna án þess að hugsa um hvaða hlið hefur eignað sér þau ? Annað viðfangsefni sem skiptir fólki í fylkingar er deilan á milli Ísraels og Palestínu . Í fyrra birti Mannréttindavaktin ( Human Rights Watch ) skýrslu sem dró upp dökka mynd af ástandinu á sjálfstjórnarsvæðum Palestínumanna . Fólk hefur í auknum mæli verið handtekið og pyntað af yfirvöldum fyrir það að gagnrýna Hamassamtökin og Palestínsku heimastjórnina ( PA ) . 1 Þó fjölmiðlaumhverfið í Ísrael sé ekki fullkomið heyrast þar ólík sjónarmið í virkri samfélagsumræðu , fjöldi dagblaða er gefinn út á ýmsum tungumálum og fjölmiðlar njóta tjáningarfrelsis , sem stofnunin Fréttamenn án landamæra ( Reporters without Borders ) viðurkennir að sé annars sjaldgæft í Mið-Austurlöndum . 4 Á hinn bóginn eru engin lög sem hefta trúfrelsi fólks í Ísrael , og trúarleg fjölbreytni þar er töluvert meiri en í flestum grannríkjunum . 6 Þó almenningsálit í Ísrael sé klofið í málinu – á svipuðum slóðum og í Póllandi – eru lífsgæði samkynhneigðra talsvert meiri í Ísrael en í Palestínu . 8 Hvíttaðar rendur regnbogafánans á Vesturbakkanum . Mynd : Nasser Shiyoukhi / AP Nú er viðbúið að harðir stuðningsmenn Palestínu muni hrópa slagorð gegn þessum fullyrðingum og segja þennan samanburð ekki skipta máli því að sjálf tilurð Ísraels hafi verið „ óréttlát “ . En með því væru þeir að flýja af hólmi . Það er skýrt merki um tvöfaldan staðal að allt sem mögulega geti talist neikvætt við Ísrael er blásið út í fjölmiðlum á meðan þagað er yfir mannréttindabrotum palestínskra yfirvalda . Þegar betur er að gáð er ekkert fjarstæðukennt við það að fólk á báðum vængjum stjórnmálanna geti verið jákvætt gagnvart Ísraelsríki . Margir sem telja sig vera andstæðinga Ísraels hafa í hávegum mannréttindi sem eru í betri farvegi þar en nokkurs staðar annars staðar í Mið-Austurlöndum . Það eina sem þarf að gera er að grafa aðeins undir yfirborðið til að komast að því að staðan er ekki eins svarthvít og hún er oft sett fram . Fyrir hönd MIFF ( Með Ísrael fyrir friði ) á Íslandi , Finnur Thorlacius Eiríksson .